เงินบาทเปิด 32.30/33  บาท/ดอลลาร์
เงินเปิดตลาดที่ระดับ 32.30/33 บาท/ดอลลาร์ อ่อนค่าจากเมื่อวานนี้เล็กน้อย&nbsp; คาดปัจจัยทางการเมืองไม่ส่งจะส่งผลกระทบ
22 มิ.ย. 2553

เงินเปิดตลาดที่ระดับ 32.30/33 บาท/ดอลลาร์ อ่อนค่าจากเมื่อวานนี้เล็กน้อย  คาดปัจจัยทางการเมืองไม่ส่งจะส่งผลกระทบ
นักบริหารเงินธนาคารธนาคารซีไอเอ็มบีไทย กล่าวว่า เช้านี้เงินบาทเปิดตลาดที่ระดับ 32.30/33 บาท/ดอลลาร์ อ่อนค่าจากเมื่อวานนี้เล็กน้อย โดยค่าเงินเยนเช้านี้อยู่ที่ระดับ 91.02/08 เยน/ดอลลาร์ ส่วนค่าเงินยูโรอยู่ที่ระดับ 1.2310/2312 ดอลลาร์/ยูโร          สำหรับสถานการณ์เงินบาทวันนี้คงจะต้องติดตามสถานการณ์และทิศทางอีกที แต่คาดว่าเงินบาทน่าจะแกว่งในกรอบแคบๆเช่นเดียวกับวานนี้ โดยคาดว่าจะแกว่งอยู่ในกรอบระหว่าง 32.25-32.40 บาท/ดอลลาร์          ส่วนเรื่องปัจจัยการเมือง ที่วันนี้จะมีงานพระราชทานเพลิงศพ"เสธ.แดง"ซึ่งคนกังวลว่าอาจจะมีคนมาร่วมงานจำนวนมาก รวมถึงกลุ่มคนเสื้อแดงด้วย คงไม่ค่อยจะมีผลเท่าไหร่ เนื่องจากยังมีการคง พ.ร.ก.ฉุกเฉินอยู่               สำหรับปัจจัยต่างประเทศ จะมีรายงานตัวเลขเศรษฐกิจของสหรัฐ ได้แก่ สมาคมนายหน้าอสังหาริมทรัพย์แห่งชาติรายงานยอดขายบ้านมือสองเดือนพ.ค., ABC News เปิดเผยผลสำรวจความเชื่อมั่นผู้บริโภคสหรัฐในสัปดาห์ที่สิ้นสุดวันที่ 20 มิ.ย. และคณะกรรมการกำหนดนโยบายการเงินของธนาคารกลางสหรัฐ (เฟด) เริ่มการประชุมกำหนดอัตราดอกเบี้ยวันแรก